《宿驿亭和前韵末句必可道》
宋代·程公许

千里因人作远游，一番风景酿清秋。
眼明惊羽新碕岸，心折狼烟旧戍楼。
山驿解鞍才晚霁，夜床惊雨流溪流。
壁间唐律面扬搉，却恨宗风隔果州。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。